DN: Innovasjon Norge lånte millioner til Moods of Norway i februar

Innovasjon Norge er blant kreditorene som forsøker å få penger fra konkursboet.

KONKURS: Moods of Norway ble onsdag slått konkurs etter 14 år i klesbransjen. Vis mer byoutline Foto: Lise Åserud NTB scanpix

Publisert: Oppdatert: 21. september 2017 20:42 , Publisert: 21. september 2017 20:28

Innovasjon Norge spyttet inn 5 millioner kroner i friske lånemidler til Moods of Norway i februar, melder Dagens Næringsliv.

Onsdag ble Moods of Norway slått frivillig konkurs, og Innovasjon Norge må stille seg i køen sammen med andre kreditorer for å få de utlånte pengene tilbake.

Ifølge DN har Innovasjon Norge pant i varelageret sammen med Sparebanken Sogn og Fjordane.

Les også Banken sa nei til Moods of Norway: – Har vært en sjelden suksesshistorie

Direktør i Innovasjon Norge i Sogn og Fjordane, Halvor Flatland, sier til DN i en epost at Moods of Norway ikke evnet «å løse omstillingsutfordringene som det har slitt med de siste årene. Det er ikke uvanlig at omstilling er krevende i norsk næringsliv.»

Sparebanken Sogn og Fjordane sa nei

Moods of Norway har i lang tid slitt med svak omsetning og resultater på minussiden.

Til slutt sa Sparebanken Sogn og Fjordane nei til å tilføre selskapet mer penger, og dermed så ikke Moods noen annen utvei enn å slå seg selv konkurs.

Moods of Norway ble startet opp i Stryn i 2003 av Simen Staalnacke, Stefan Dahlquist og Peder Kristian Børresen.

Selskapet hadde 100 medarbeidere på kontorene i Stryn og Oslo og de 18 butikkene over hele landet. Disse ble informert om konkursen onsdag.

Les også Moods-smell for klesgigant

Les også Moods of Norway-butikkene stenger i dag

Les også – De har satt Norge på motekartet

Her kan du lese mer om Moods of Norway